Legal Document

Category: 325

Text:
Κύρωση της μεταξύ του Ελληνικού Δημοσίου και του τέως Βασιλέως Κωνσταντίνου σύμβασης, που καταρτίσθηκε με την υπ αριθμ. 10573/1992 πράξη της συμβ/φου Αθηνών Στυλιανής Χαντζιάρα-Λέλη.Κυρούται από 3 Ιουνίου 1992 η υπ αριθμ. 10573/1992 πράξη της συμβολαιογράφου Αθηνών Στυλιανής Χαντζιάρα-Λέλη και από την πιο πάνω χρονολογία έχουν ισχύ νόμου οι περιεχόμενες σ αυτή δικαιοπραξίες, καθώς και το λοιπό περιεχόμενο της πράξης αυτής, ιδία οι προβλεπόμενες με αυτή φορολογικές και άλλες απαλλαγές και ατέλειες, οι ενεργούμενες με αυτήν κατατμήσεις δασικής έκτασης, η προβλεπόμενη με αυτήν ιδιαίτερη χρήση των τμημάτων της εν λόγω έκτασης κ.λπ.. Το κυρούμενο περιεχόμενο της ως άνω πράξης έχει ως ακολούθως: ΑΡΙΘΜΟΣ -10.5731) ΜΕΤΑΒΙΒΑΣΙΣ ΑΚΙΝΗΤΟΥ ΑΞΙΑΣ ΔΡΑΧΜΩΝ -460.000.0002) ΠΡΟΤΑΣΙΣ ΠΡΟΣ ΚΑΤΑΡΤΙΣΙΝ ΣΥΜΒΑΣΕΩΣ ΔΩΡΕΑΣ ΕΝ ΖΩΗ ΔΑΣΟΤΕΜΑΧΙΟΥ ΚΑΙ 3) ΣΥΣΤΑΣΙΣ ΙΔΡΥΜΑΤΟΣ Εις την Αθήνα σήμερα την τρίτην (3ην) του μηνός Ιουνίου, του έτους χίλια εννιακόσια ενενήντα δύο (1992), ημέρα Τετάρτη και στο εδώ και επί της οδού Καραγεώργη Σερβίας αριθμός 10 κείμενο Υπουργείο των Οικονομικών, στον 3ο όροφο, στο γραφείο του κ. Υπουργού των Οικονομικών, όπου αφού κλήθηκα, προσήλθα για την υπογραφή του παρόντος συμβολαίου, ενώπιον εμού της Συμβολαιογράφου Αθηνών ΣΤΥΛΙΑΝΗ Σ συζύγου Σωτηρίου ΧΑΝΤΖΙΑΡΑ το γένος Παντελή ΛΕΛΗ, εδρευούσης εις την Αθήνα, οδός Ακαδημίας αρ. 84, ενεμφανίσθησαν οι μη εξαιρούμενοι από το νόμο αφ ενός ο κ. Μάριος-Ιωάννης Σταυρίδης του Νικολάου και της Ευθαλίας, που γεννήθηκε στην Αθήνα, Αντιναύαρχος Π.Ν. ε.α., κάτοικος Ψυχικού Αττικής, οδός Γύζη αριθμός 18, κάτοχος του με αριθμό· Κ-362817/ 10.5.1977 δελτίου ταυτότητας του Π.Α. Ψυχικού, ο οποίος ενεργεί στο παρόν, ως πληρεξούσιος, αντιπρόσωπος και αντίκλητος του πρώην Βασιλέως των Ελλήνων ΚΩΝΣΤΑΝΤΙΝΟΥ, υιού τον άλλοτε Βασιλέως των Ελλήνων Παύλου του Α και της Φρειδερίκης, γεννηθέντος εις το Ψυχικόν Αττικής, κατοίκου προσωρινώς Μ. Βρεττανίας, οδός Γκρόσβενορ αριθμός 65- Λονδίνο, δυνάμει του υπ αριθμόν 41.955/8.5.1992 ειδικού πληρεξουσίου του Συμβολαιογραφούντος Γενικού Προξένου της Ελλάδος στο Λονδίνο κ. Γεωργίου Κωστούλα του Ηλία, επίσημο επικυρωμένο αντίγραφο του οποίου προσαρτάται στο παρόν του πληρεξουσίου τούτου ισχύοντος και μή ανακληθέντος μέχρι σήμερον, ουδέ επελθόντος οιουδήποτε λόγου καθιστώντος αυτό ανίσχυρο και ανενεργό, κατά τη ρητή δήλωση του εδώ παρισταμένου πληρεξουσίου του και αφετέρου οι κ.κ.: . 1) ΙΩΑΝΝΗΣ ΠΑΛΑΙΟΚΡΑΣΣΑΣ του Δημητρίου και της Νομικής, Υπουργός των Οικονομικών, γεννηθείς εις Αθήνας, κάτοικος Κηφισιάς Αττικής, οδός Πλειάδων αριθμός 77, κάτοχος του υπ αριθμόν Α-084031/1.10.1960 δελτίου ταυτότητος του Ε Παρ. Ασφ. Αθηνών. 2) ΣΩΤΗΡΙΟΣ ΧΑΤΖΗΓΑΚΗΣ του Μιχαήλ και της Ελισσάβετ Υπουργός Γεωργίας, γεννηθείς εις Τρίκαλα, κάτοικος Αθηνών, οδός Πλουτάρχου αρ. 10, κάτοχος της υπ αρ. 244 βουλευτικής ταυτότητος και 3) ΓΕΩΡΓΙΟΣ ΣΟΥΡΛΑΣ του Ιωάννου και της Σοφίας, Υπουργός Υγείας και Πρόνοιας, γεννηθείς εις Βελεστίνο Μαγνησίας, κάτοικος Αθηνών, οδός Λ. Βύρωνος αρ. 3- Αγ. Παρασκευή, κάτοχος του υπ αριθμόν Λ-738043/10.1.1980 δελτίου ταυτότητος του Τμ. Ασφ. Βόλου, οι οποίοι ενεργούν στο παρόν ως νόμιμοι εκπρόσωποι και για λογαριασμό του ΕΛΛΗΝΙΚΟΥ ΔΗΜΟΣΙΟΥ, οι οποίοι ζήτησαν την σύνταξιν του παρόντος συμβολαίου και δήλωσαν, συνωμολόγησαν και συναποδέχτηκαν τα ακόλουθα: Α. 1) Μεταξύ του Ελληνικού Δημοσίου και του πρώην Βασιλέως των Ελλήνων Κωνσταντίνου, υφίστανται αι ακόλουθοι διαφοραί: α) Εκκρεμείς φορολογικαί δίκαι, εξαιτίας της υπ αυτού κληρονομίας του πατρός αυτού άλλοτε Βασιλέως Παύλου του Α και της μητρός αυτού Φρειδερίκης. Αι δίκαι αυταί συνίστανται: αα) Εις την εκκρεμή υπό χρονολογίαν 30 Σεπτεμβρίου 1986 υπ αριθ. καταθ. 458/8.10.1986 αίτησιν του πρώην Βασιλέως Κωνσταντίνου περί αναιρέσεως της υπ αριθμ. 798/1986 αποφάσεως του Διοικητικού Εφετείου Αθηνών. ββ) Εις την εκκρεμή υπό χρονολογίαν 25 Αυγούστου 1986 υπ αρ. καταθ. Β 4487/29.9.1986 αίτηοτν του Ελληνικού Δημοσίου περί αναιρέσεως της υπ αριθμ. 798/1986 αποφάσεως του Διοικ. Εφετ. Αθηνών. γγ) Εις την εκκρεμή υπό χρονολογίαν 19 Αυγούστου 1986 υπ αριθμ. κατ. Β.4488/22.9.1986 αίτησιν του Ελληνικού Δημοσίου κατά της υπ αριθμ. 799/1986 αποφάσεως του Διοικ. Εφετείου Αθηνών. δδ) Εις την εκκρεμή υπό χρονολογίαν 5.11.1986 προόωυγήν του πρώην Βασιλέως Κωνσταντίνου ενώπιον του Διοικητικού Πρωτοδικείου Αθηνών κατά της πράξεως 71/ 1986 του Προϊσταμένου της Δ.Ο.Υ. Α Κεφ. Αθηνών, περί φόρου κληρονομιάς επί της εξ ακινήτων κληρονομιάς της μητρός αυτού Φρειδερίκης. εε) Εις την εκκρεμή υπό χρονολογίαν 10.11.1986 προσφυγήν του πρώην Βασιλέως Κωνσταντίνου ενώπιον του Διοικητικού Πρωτοδικείου Αθηνών κατά της πράξεως επιβολής προστίμου υπ αριθμόν 25/1986 του Προϊσταμένου της Δ.Ο.Υ. Α Κεφ. Αθηνών, επί της κληρονομιάς της μητρός αυτού Φρειδερίκης. β) Εκκρεμείς οφειλαί του πρώην Βασιλέως Κωνσταντίνου προς το Ελληνικόν Δημόσιον, βεβαιωμένοι προς είπραξιν ως ακολούθως, κατά υπολογισμόν γενόμενον στις αρχές του έτους 1992 κατά προσέγγισιν. αα) Εις Δ.Ο.Υ. Α Κεφ. Αθηνών εκ φόρου κληρονομιάς περίπου δρχ. -354.419.465-. ββ) Εις Δ.Ο.Υ. Γενικών Εσόδων Αθηνών εκ φόρου εισοδήματος κ.λπ. περίπου δρχ. -218.731.282-. 2) Περαιτέρω μεταξύ του Ελληνικού Δημοσίου και της Α.Μ. της Βασιλίσσης της Ισπανίας Σοφίας, εκκρεμούν αι ακόλουθοι διαφοραί: α) Εκκρεμείς φορολογικοί δίκαι συνεπεία των ενώπιον του Διοικ. Πρωτοδικείου Αθηνών, υπό χρονολογίας 5.11. 1986 και 10.11.1986 δύο (2) προσφυγών της ανωτέρω κατά των υπ αριθμ. 72/1986 και 26/1986 πράξεων του Προϊσταμένου της Δ.Ο.Υ. Α Κεφ. Αθηνών, περί επιβολής φόρου κληρονομιάς και προστίμου συνεπεία της κληρονομιάς της μητρός της Φρειδερίκης. β) Εκκρεμής οφειλή προς το Ελληνικόν Δημόσιον της ανωτέρω, βεβαιωμένη προς είσπραξη παρά τη Δ.Ο.Υ. Γενικών Εσόδων Αθηνών, εκ φόρου εισοδήματος κ.λπ. περίπου δρχ. -2.212.683- και εκ φόρου κληρονομιάς δρχ. -28.711.032- κατά υπολογισμόν που έγινε στις αρχές.του 1992 έτους, κατά προσέγγισιν. 3) Μεταξύ του Ελληνικού Δημοσίου και της πρώην πριγκιπίσσης της Ελλάδος Ειρήνης, θυγατρός του άλλοτε Βασιλέως των Ελλήνων Παύλου του Α εκκρεμούν αι ακόλουθοι διαφοραί: α) εκκρεμείς φορολογικοί δίκαι, συνεπεία των ενώπιον του Διοικ. Πρωτοδικείου Αθηνών υπό χρονολογίας 5.11. 1986 και 10.11.1986 δύο προσφυγών αυτής κατά των υπ αριθμ. 73/1986 και 27/1986 πράξεων του Προϊσταμένου της Δ.Ο.Υ. Α Κεφ. Αθηνών, περί επιβολής φόρου κληρονομιάς και προστίμου συνεπεία της κληρονομίας της μητρός της Φρειδερίκης. β) εκκρεμής οφειλή προς το Ελληνικόν Δημόσιον της ανωτέρω, βεβαιωμένης προς είσπραξη παρά τη Δ.Ο.Υ. Γενικών Εσόδων Αθηνών περίπου δρχ. -9.036.615- εκ  φόρου εισοδήματος κ.λπ. και εκ φόρου κληρονομίας δρχ. -28.711.032-, κατά υπολογισμόν που έγινε στις αρχές του έτους 1992 κατά προσέγγισιν. 4) Τέλος, μεταξύ του Ελληνικού Δημοσίου και της πρώην πριγκιπίσσης της Ελλάδος Αικατερίνης, συζύγου Ριχάρδου Μπράντράμ εκκρεμεί οφειλή της δευτέρας προς ,το πρώτο, βεβαιούμενη προς είσπραξιν παρά τη Δ.Ο.Υ. Γενικών Εσόδων Αθηνών, δραχμών περίπου -1.567.685- κατά υπολογισμόν που έγινε στις αρχές του έτους 1992 κατά προσέγγισιν. Β. Τα ώδε συμβαλλόμενα μέρη, προς τον σκοπόν περατώσεως όλων των ως άνω, είτε ενδίκων φορολογικών διαφορών, είτε διαφορών εξ εκκρεμών ως άνω οφειλών, όπως κατά νόμον θα έχουν αύται διαμορφωθεί μέχρι της εις εκτέλεσιν της παρούσης συμβάσεως, γενησομένης εξοφλήσεως αυτών, συμφωνούν τα κάτωθι: 1) Ο πρώην Βασιλεύς Κωνσταντίνος παραιτείται δια της παρούσης και από της νομοθετικής κυρώσεως της, από του δικογράφου και δικαιώματος, τόσον της ως άνω υπό χρονολογίαν 30 Σεπτεμβρίου 1986 αιτήσεως του περί αναιρέσεως της υπ αριθμ. 798/1986 αποφάσεως του Διοικητικού Εφετείου Αθηνών, όσον και των, ως άνω, υπό χρονολογίας 5.11.1986 και 10.11.1986 δυο προσφυγών του κατά των υπ αριθμ. 71/1986 και 25/1986 πράξεων του Οικον. Εφόρου Α Κεφ. Αθηνών. 2) Το Ελληνικόν Δημόσιον παραιτείται δια της παρούσης και από της νομοθετικής κυρώσεως της, από του δικογράφου και δικαιώματος αμφοτέρων των ως άνω, από 25 Αυγούστου 1986 και 19 Αυγούστου 1986, δύο αιτήσεων του περί αναιρέσεως των un αριθμούς 798/1986 και 799/1986, αντιστοίχως, αποφάσεων του Διοικητικού Εφετείου Αθηνών. 3) Συμφωνούν τα ώδε συμβαλλόμενα μέρη ότι, προς τον ρηθέντα σκοπόν της περατώσεως των εκκρεμών φορολογικών διαφορών του Ελληνικού Δημοσίου μεθ όλων των μελών της πρώην βασιλικής οικογενείας της Ελλάδος, αναγκαίον είναι όπως και αι ανωτέρω Α.Μ. Βασίλισσα της Ισπανίας Σοφία και πρώην πριγκήπισσα Ειρήνη παραιτηθούν νομοτύπως εντός της, κατά τα αμέσως κατωτέρω, μηνιαίας καταρχήν, προθεσμίας, των εκκρεμών, ως άνω, προσφυγών των, ως δικογράφων και δικαιωμάτων. 4) Εντός προθεσμίας ενός μηνός από της δημοσιεύσεως εις την Εφημερίδα της Κυβερνήσεως του νόμου ο οποίος θα κυρώσει την παρούσαν σύμβασιν, ή εν περιπτώσει ανεπαρκείας του χρόνου τούτου δια τον προσδιορισμόν και βεβαίωσιν υπό των αρμοδίων Δ.Ο.Υ. του τελικώς καταβλητέου ποσού της οφειλής (ως εκ των ως άνω παραιτήσεων και εκτελέσεως των δικαστικών αποφάσεων ή πράξεων του Εφόρου), εντός δέκα ημερών από της σχετικής ειδοποιήσεως αυτών υπό του αρμοδίου Προσταϊμένου Δ.Ο.Υ.. δια του ώδε παρισταμένου πληρεξουσίου και γενικού διαχειριστού της περιουσίας αυτών, Μορίου - Ιωάννου Σταυρίδη, ο πρώην Βασιλεύς Κωνσταντίνος και πάντα τα λοιπά, ως άνω, μέλη της πρώην βασιλικής οικογενείας της Ελλάδος, θα καταβάλουν εις τας αρμοδίας Δ.Ο.Υ. και σε μετρητά, πάσαν, εκ φόρου κληροονομίας επί της κληρονομιάς του άλλοτε Βασιλέως Παύλου του Α και της συζύγου του Φρειδερίκης, εκ φόρου εισοδήματος και εκ φόρου ακινήτου περιουσίας ως θα έχει διαμορφωθή μέχρι τότε και λοιπήν οφειλήν αυτών, κατά βασικόν ποσόν, προσαυξήσεις πάσης φύσεως κ.λπ. είτε ήδη βεβαιωμένην προς είσπραξιν, είτε βεβαιωθησομένην προς είσπραξιν, κατόπιν των ως άνω παραιτήσεων και της συνεπεία τούτων καταργήσεως των σχετικών φορολογικών δικών, βάσει είτε των ρηθεισών αποφάσεων του Διοικητικού Εφετείου Αθηνών, είτε των ως άνω πράξεων της φορολογούσης αρχής. Ειδικώς ως προς , την οφειλήν του πρώην Βασιλέως Κωνσταντίνου συμφωνείται ότι, ούτος θα καταβάλη την ως άνω διαμορφωθησομένην οφειλήν του, εξαιρουμένου ποσού δραχμών ίσου προς το τίμημα της κατά τα κατωτέρω αγοραπωλησίας ακινήτου, καθ όσον, κατά το ποσόν τούτο, το Δημόσιον συμψηφίζει την εκ του τιμήματος τούτου οφειλήν του, προς ίσονποσόν δραχμών της κατά του πρώην Βασιλέως Κωνσταντίνου βεβαιωμένης μέχρι τότε, ως άνω, απαιτήσεως του.1 5) Δια τας κατά τα ανωτέρω καταβολάς του πρώην Βασιλέως και των λοιπών ως άνω προσώπων τοις μετρητοίς, αι αρμόδιαι Δ.Ο.Υ., θα χορηγήσουν το προσήκον δια τας καταβολάς οφειλών προς το Δημόσιον αποδεικτικόν εξοφλήσεως, άνευ αναφοράς εις αυτό του τυχόν εις τας βεβαιωτικός (εν ευρεία ή εν στενή εννοία) πράξεις υπάρχοντος και στερουμένου νομικής υποστάσεως και επομένως, διαγραπτέου, πρσδιοριστικού στοιχείου Γλύξμπουργκ, ενώ ως προς την κατά τα ανωτέρω καταβολήν συμψηφιστικώς τμήματος της οφειλής του πρώτου των, ως άνω, προσώπων, απόδειξιν θα αποτελή το παρόν συμβόλαιον, μετά την ρηθείσαν νομοθετικήν κύρωσίν του. 6) Από των, κατά τα ανωτέρω, παραιτήσεων εκ των εκκρεμών αιτήσεων αναιρέσεων και προσφυγών αφ- ενός και αφ ετέρου από της κατά τα ανωτέρω καταβολής των ρηθεισών οφειλών των υπό των μελών της πρώην βασιλικής οικογενείας της Ελλάδος, όχι μόνον αι σχετικαί δίκαι καταργούνται, άνευ άλλης διατυπώσεως και διαδικασίας, κατ απόκλισιν πάσης κειμένης γενικής ή· ειδικής διατάξεως, αλλά και αποσβέννυται πάσα φορολογική αξίωσις του Ελληνικού Δημοσίου κατά των, ως άνω, προσώπων εκ φόρου κληρονομίας, αφορώντος την κληρονομίαν εν γένει, τόσον του άλλοτε Βασιλέως Παύλου του Α όσον και της συζύγου αυτού Φρειδερίκης. Γ. Παραλλήλως, οι ώδε συμβαλλόμενοι δηλούν, αποδέχονται και συμφωνούν τα εξής: Ο πρώην Βασιλεύς έχει εις την.αποκλειοτικήν κυριότητα, νομήν και κατοχήν του, ακίνητον (δάσος) που έχει την ονομασίαν Δεκέλεια ή Τατόϊ, το οποίον έχει έκτασιν σαράντα μιας χιλιάδας εννεακόσια ενενήντα (41.990) στρέμματα ή όσης εκτάσεως και αν είναι αυτό, (εν όψει ιδία του δι αυτού διερχομένου δημοσίου δρόμου Βαρυμπόμπης -Αγίου Μερκουρίου κλπ), κείται στο ορεινό συγκρότημα της Νοτιοανατολικής Πάρνηθος, του Νομού Αττικής, μεταξύ γεωγραφικού πλάτους Β, από 38ο 6 15 έως 38ο 13 5 και γεωγραφικού μήκους Δ από Οο Γ 17 έως Οο 7 35, συνορεύεται Βορείως με δάσος Γκρίτση και δάσος Αμαλιείου Ορφανοτροφείου. Ανατολικώς με δάσος Αγίας Τριάδας Αφιδνών, δάσος Μουστακάτου και δάσος της Κοινότητας Αφιδνών και αγροτικά κτήματα Μπάφι. Νοτίως με αγροτικήν περιφέρεια Μπάφι και με σιδηροδρομικήν γραμμήν (και με ποταμόν Κηφισσόν) και Δυτικώς με δάσος Γκρίτση, δάσος ανήκον εις το Ελληνικό Δημόσιο που ονομάζεται δάσος Μενιδίου, δάσος Γκούρα, αγροτικήν περιφέρειάν Μενιδίου και συνοικισμόν Βαρυμπόμπης. Ειδικότερα, το παραπάνω ακίνητο έχει την εξής οριοθετικήν γραμμήν, η οποία αρχίζει από την κορυφήν Μνήμα (υψόμετρον οκτακόσια πενήντα δύο μέτρα και 96/οο (852,96), κατέρχεται με κατεύθυνσιν από Βόρεια προς Βορειοανατολικά την κορυφογραμμήν, όπως έχουν τα ορόσημα, μέχρι το ρεύμα Σκάλες, από εκεί ανέρχεται σε ευθείαν προς Ανατολάς μέχρι την κορυφή Κατσίκι (τριγωνομετρικά επτακόσια σαράντα ένα μέτρα και 4/οο (741,04), όπου ευρίσκεται ορόσημον από τσιμέντον. από εκεί κατέρχεται την κορυφογραμμήν ακολουθεί τα ορόσημα μέχρι το ρεύμα Μήλεσι, όπου συναντά την ημιονικήν οδόν, την οποία και ακολουθεί μέχρι να συναντήσει την αμαξωτήν οδόν Τατοΐου - Ωρωπού, ακολουθεί αυτήν προς Νοτιοανατολικά μέχρι την λάκκα Ψηλά, όπου υπάρχει και ορόσημο από τσιμέντο, από εκεί κατέρχεται προς βόρεια, μέχρι την κορυφογραμμή και πηγαίνει Ανατολικά πάνω σ αυτή, έχει αριστερά το δάσος Αμαλιείου Ορφανοτροφείου στη θέση Λιόπαρι (τριγωνομετρικό εξακόσια ογδόντα έξι και 13/οο (686,13) όπου και τα όρια του Αμαλιείου Ορφανοτροφείου και Αγίας Τριάδος Κιουρκων, από εκεί κατέρχεται Νότια, ακολουθεί την κορυφογραμμή Λιόπαρι-Φέρθι-ΣέλαΑσπρο Λιθάρι (υψόμετρα εξακόσια σαράντα και 7/οο (640,07), πεντακόσια ενενήντα πέντε και 89/οο (595,89) και πεντακόσια τρία και 10/οο (503,10) σε μόνιμα ορόσημα από τσιμέντο και από εκεί κατέρχεται με την ίδια κατεύθυνση στο ρεύμα Σούτσου, ανέρχεται το κέντρο Δρούγκα, το οποίο αφήνει αριστερά, έξω από το κτήμα και μετά στρέφεται Ανατολικά, ακολουθεί ημιονική οδό και ορόσημα μέχρι το ρεύμα Μπύρα, ακολουθεί αυτό προς τα κατάντη μέχρι τον αυχένα Μπύρα ή Κατσιμίδι, κοντά στην αμαξωτή οδό, όπου υπήρχε ορόσημο, το οποίο δεν είναι τώρα εμφανές, από εκεί ανέρχεται Ανατολικά τη ράχη μέχρι την κορυφή Σέσι (υψόμετρο επτακόσια εβδομήντα ένα και 54/οο (771,54) και από την ίδια κατεύθυνση κατέρχεται μέχρι την αρχή δευτερεύοντος ρεύματος, από εκεί στρέφεται Νοτιοανατολικά, κατέρχεται, και συναντά στην καμπύλη το ίδιο ρεύμα και ανέρχεται την ράχη μέχρι την κορυφή Μεγάλη Βίγλα (υψόμετρο εξακόσια εβδομήντα και 71/οο (670,71), όπου υπάρχει ορόσημο από τσιμέντο, από εκεί ακολουθεί την πλευρά του βουνού Νότια μέχρι να συναντήσει το ορόσημο, από όπου στρέφεται Ανατολικά και ακολουθεί οροθετική τάφρο μέχρι τη θέση Προέδρου, πέφτει στο ρεύμα Βιλλίων, ακολουθεί αυτό προς τα κατάντη, σε μήκος ενός (1) χιλιομέτρου περίπου, μέχρι να συναντήσει το ορόσημο από τσιμέντο, το οποίο δεν είναι τώρα εμφανές, λόγω προσχώσεως, από εκεί στρέφεται Ανατολικά, ανέρχεται μέχρι την κορυφή (υψόμετρο πεντακόσια είκοσι επτά και 70/οο (527,70) όπου είναι η αρχή αντιπυρικής ζώνης Καραδήμα και περίφραγμα της δασικής οδού, ακολουθεί οροθετική τάφρο Ανατολικά και σε συνέχεια κατέρχεται στο ρεύμα Κεραμίδι, όπου υπάρχει μόνιμο ορόσημο, ακολουθεί το ρεύμα Κεραμίδι προς τα κατάντη μέχρι την συμβολή αυτού με το ρεύμα Μοναστηρίου, όπου υπάρχει περίφραξη, ακολουθεί Δυτικά την περίφραξη και τα ορόσημα που υπάρχουν, μέχρι το ρεύμα Προβατοκομείου, ακολουθεί αυτό προς τα κατάντη μέχρι τη σιδηροδρομική γραμμή Αθήνας-Λάρισας και ακολουθεί την παρυφή της σιδηροδρομικής γραμμής Δυτικά, μέχρι να συναντήσει την αμαξωτή οδό Κηφισιάς-Τατοΐου, ακολουθεί την Ανατολική παρυφή της οδού αυτής, με κατεύθυνση Δυτικά και μετά Βόρεια, όπως είναι η περίφραξη, η οποία σε ορισμένα σημεία, όπως στις θέσεις Λεωνίδας και Πρωτοφυλακή, αφήνει την οδό αυτή, φθάνει έτσι μέχρι την θέση Δρετσίλα, αφήνει εδώ την οδό, στρέφεται Δυτικά, ακολουθεί την περίφραξη και πέφτει στο ρεύμα Κιθάρας και ειδικότερα στο σημείο της συμβολής αυτού με το ρεύμα Κοκκινόβραχου, το οποίο ακολουθεί προς τα άναντη, μέχρι την αρχή του, ακολουθεί δε παρά πέρα ράχη, η οποία ανέρχεται στην κυρία κυρυφογραμμή Ξεροβουνι, ακολουθεί αυτή Βόρεια, προχωρεί πάνω σε ορόσημα από χρωματισμένους βράχους, διέρχεται Δυτικά τις θέσεις Προφήτης Ηλίας, Κακούρι, κάτω από τον βράχο και φθάνει στην κορυφογραμμή Γελαδόγρεκου (υψόμετρο χίλια τριάντα τρία μέτρα (1.033), από αυτή κατέρχεται Βορειοδυτικά τη ράχη μέχρι το ρεύμα Γκούρα, ακολουθεί αυτό προς τα κατάντη μέχρι τη συμβολή του με το ρεύμα Σούτσου, ακολουθεί αυτό προς τα ανάντη, σε μήκος χίλια τετρακόσια μέτρα (1.400), σε ευθεία γραμμή, μέχρι να συναντήσει κοντά στην κορυφογραμμή το ορόσημο (ελαιοχρωματισμένους βράχους), από εκεί ακολουθεί βόρεια την κορυφογραμμή Καψάλας-Ξύλου-Μνήματος, η οποία προχωρεί πάνω σε χρωματισμένα ορόσημα και φθάνει στην κορυφή Μνήμα (τριγωνομετρικό οκτακόσια πενήντα δύο και 94/οο (852,94) από όπου άρχισε. Το παραπάνω ακίνητο εμφαίνεται με τα στοιχεία Α-Β-Γ-Δ-Ε-ΣΤ-Ζ-Η-Θ-Ι-Κ-Λ-Μ-Ν-Ξ-Ο-Π-Ρ-Σ-Τ-Υ-Φ-Χ-Ψ-Ω-Α, στο από Ιανουαρίου 1978 σχεδιάγραμμα - χάρτη οδοποιίας και αντιπυρικό βασιλικού κτήματος Τατοΐου, σε κλίμακα 1/20.000, το* οποίο συντάχτηκε από τον Δ. Γκίκα και. θεωρήθηκε στις 21 Νοεμβρίου 1986 από το Διευθυντή του Υπουργείου Γεωργίας Στυλ. Παπαγιάννη και το οποίο (σχεδιάγραμμα-χάρτης) αφού υπογράφηκε από τους συμβαλλομένους, όπως εδώ εκπροσωπούνται και εμένα τη Συμβ/φο, προσαρτάται στο παρόν συμβόλαιο μου. , Το ανωτέρω λεπτομερώς περιγραφόμενον ακίνητον περιήλθεν εις τον πρώην Βασιλέα των Ελλήνων Κωνσταντίνο από κληρονομιά του αποβιώσαντος πατρός του, Βασιλέως Παύλου του Α, ο οποίος απεβίωσε την 6ην Μαρτίου 1964, συμφώνως με την από 8 Δεκεμβρίου 1959 ιδιόγραφη διαθήκη του, την οποία κληρονομιά αποδέχτηκε, με την υπ αριθμόν. 12.066/10.3.1967 πράξιν του Συμβ/φου Αθηνών Φωκίωνος Δημ. Έρωτα, νομίμως μεταγεγραμμένης εις τα βιβλία μεταγραφών του τέως Δήμου Αχαρνών και Φυλής εις τον τόμον 215 και υπ αυξ. αριθμόν 6. Εις τον αποβιώσαντα πατέρα του (Βασιλέα Παύλο τον Α), το παραπάνω ακίνητον είχε περιέλθει σύμφωνα με την από 24 Ιουλίου 1904 ιδιόγραφη διαθήκη του Βασιλέως των Ελλήνων Γεωργίου του Α σε συνδυασμό με τις διατάξεις του Α.Ν. της 22 Ιανουαρίου 1936 (ΦΕΚ 39 Α) και του Ν.Δ. 1136/1946 (ΦΕΚ 218Ά). Εκ του αμέσως ανωτέρω περιγραφέντος ακινήτου ο πρώην Βασιλεύς Κωνσταντίνος μεταβιβάζει εις το Ελληνικόν Δημόσιον, δια του παρόντος, κατά πλήρη κυριότητα, νομήν και κατοχήν, τμήμα αυτού εκτάσεως μέτρων τετραγωνικών διακοσίων χιλιάδων τριάντα (200.030). ήτοι διακοσίων στρεμμάτων και 30 τετρ. μέτρων, μεθ όλων των επ αυτού, πάσης φύσεως και κατηγορίας, συστατικών πραγμάτων, παραρτημάτων και παρακολουθημάτων, εμφαινόμενον υπό στοιχεία ΚΤΗΜΑ Γ εντός κύκλου τόσον εις το προσαρτώμενον στο παρόν υπό χρονολογίαν Φεβρουάριος 1992 τοπογραφικόν διάγραμμα του μηχανικού Χ. Δήμα υπό κλίμακα 120.000, όσον και εις το ωσαύτως προσαρτώμενον στο παρόν υπό χρονολογίαν Δεκέμβριος 1991 υπό κλίκακα 1:1000 τοπογραφικό ν διάγραμμα του αυτού μηχανικού Χ. Δήμα και οριζόμενον εις το τελευταίον τούτο από Δεκεμβρίου 1991 διάγραμμα δι οριοθετικής γραμμής υπό στοιχεία Φ, Φ1, Φ2, Φ3, Φ4, Φ5, Φ6, Φ7, Φ8, Φ9, Φ10, Ψ, Φ1. Ψ2, Ω, Ω1, Ω2, Φ και συνορεύον προς Βορράν με λοιπήν ιδιοκτησίαν, ως άνω, του ιδίου του μεταβιβάζοντος επί ευθείας πλευράς ΧΨ μήκους μέτρων τετρακοσίων δέκα έξι και 65/οο (416,65), προς ανατολάς με λοιπήν ιδιοκτησίαν ως άνω του ιδίου του μεταβιβάζοντος επί τεθλασμένης πλευράς Χ, Φ10, Φ9, Φ8, Φ7, Φ6, Φ5, Φ4, Φ3, Φ2, Φ1, Φ, συνολικού μήκους μέτρων εξακοσίων ογδόντα δυο και 47/οό (682,47), βαινούσης παραλλήλως προς τη δυτικήν όχθην ρέματος, προς νότον με χωματόδρομον, οδεύοντα παραλλήλως προς την σιδηροδρομικήν γραμμήν, επί τεθλασμένης πλευράς Φ, Ω2, Ω1, Ω, συνολικού μήκους μέτρων εκατόν εβδομήντα οκτώ και 58/οο (178,58), προς δυσμάς με ιδιοκτησίαν ως άνω του ιδίου του μεταβιβάζοντος, επί ευθείας πλευράς Ω, Φ2, μήκους μέτρων σαράντα ενός και 50/οο (41,50), εν συνεχεία με εγκαταστάσεις ήδη κεραιών επί ευθείας πλευράς Ψ2, Ψ1 μήκους μέτρων τετρακοσίων πενήντα έξι και 67/οο (456,67) και εν συνεχεία με ιδιοκτησίαν ως άνω του ιδίου του μεταβιβάζοντος επί ευθείας πλευράς Ψ1, Φ, μήκους μέτρων εκατόν τεσσάρων (104,00). Ενταύθα σημειούται ότι το νοτιοδυτικόν άκρον του μεταβιβαζομένου τούτου ακινήτου, φέρον την ένδειξη υπό στοιχείον Ω, απέχει πεντακόσια είκοσι τέσσερα μέτρα (524,00) από την γέφυραν της οδού Κηφισιάς-Τατοΐου, κάτωθι της οποίας διέρχεται η σιδηροδρομική γραμμή Αθηνών-Θεσσαλονίκης. Αμφότερα τα ως άνω τοπογραφικά διαγράμματα του Χ. Δήμα υπεγράφησαν υπό τους εκπροσώπους των εδώ συμβαλλομένων και εμένα τη Συμβ/φο και προσαρτώνται στο παρόν συμβόλαιο. Συναφώς και χάριν προσπελάσεως του πωλουμένου τούτου ακινήτου, ως δεσπόζοντος, τα αυτά συμβαλλόμενα μέρη συνιστούν δια του παρόντος υπέρ του Ελληνικού Δημοσίου, ως αγοραστού και κυρίου του ως άνω δεσπόζοντος ακινήτου και γενικώτερα, υπέρ του εκάστοτε κυρίου του ακινήτου αυτού, πραγματικήν δουλείαν διόδου, συμφώνως προς τις διέπουσας αυτήν διατάξεις των άρθρων 1118 επ. του Α.Κ., επί του εμφαινομένου εις το, ως άνω, από Δεκεμβρίου 1991 τοπογραφικό ν διάγραμμα (κλίμαξ 1:1000) του μηχανικού Χ. Δήμα και ανήκοντος εις τον πωλητήν χωματόδρομου, του εφαπτόμενου εν μέρει της νοτιάς - νοτιοανατολικής πλευράς του πωλουμένου (δεσπόζοντος) ως άνω ακινήτου (Κτήματος Γ), εφ όλου του μήκους του χωματόδρομου τούτου, όπως ούτος προσδιορίζεται ειδικώτερον δια των στοιχείων Ω2, Ω1, Ω, Ω3, Ω4, Ω5, Ω6, Ω7, Ω8 εις το ως άνω τοπογραφικόν διάγραμμα, μέχρι της συναντήσεως του, εις το σημείο Ω8, μετά της δημοσίας οδού Κηφισιάς-Βαρυμπόμπης και επί ελαχίστου αυτού πλάτους, καθ όλον το μήκος από του σημείου Ω2 έως του σημείου Ω8, μέτρων έξι (6,00). Διευκρινίζεται ότι ως προκύπτει εκ του ως άνω διαγράμματος, ο χωματόδρομος ούτος έχει από του σημείου Ω3 κατεύθυνσιν από νότου προς βορειοδυτικώς, μέχρι του σημείου Ω8. Το περιγραφέν τούτο ακίνητον των διακοσίων στρεμμάτων και τριάντα (30) τετραγωνικών μέτρων, ΟΜίρώην Βασιλεύς Κωνσταντίνος, δια του ώδε πληρεξουσίου του, μ ε τ α βι β ά ζ ε ι αιτία πωλήσεως και παραδίδει εις το Ελληνικόν Δημόσιον, δια του παρόντος, κατά πλήρες κυριότητος δικαίωμα, νομήν και κατοχήν, μετά των πάσης φύσεως επ αυτού κειμένων πραγμάτων, κτισμάτων, συστατικών, παρακολουθημάτων, εξαρτημάτων και εγκαταστάσεων, εγγυάται δε τούτο ελεύθερον παντός βάρους υπέρ τρίτου, χρέους, δουλείας, προσημειώσεως, υποθήκης, Κατασχέσεως (πλην εκείνης υπέρ του Ελληνικού Δημοσίου) και διεκδικήσεως τρίτου, μεθ όλων των προσωπικών ή ενοχικών και των εμπραγμάτων αγωγών του, αι οποίοι αφορούν οπωσδήποτε το πωλούμενον τούτο ακίνητον, κατά παντός τρίτου, εξ οιασδήποτε αιτίας και εννόμου σχέσεως και αν απορρέουν αυτές, αντί του μεταξύ των συμβαλλομένων συμφωνηθέντος και ευλόγου τιμήματος των δραχμών τετρακοσίων εξήντα εκατομμυρίων (460.000.000). Ως προς το τίμημα τούτο, δια του οποίου καλύπτεται και η αξία της συνιστώμενης ως άνω πραγματικής δουλείας, συμφωνείται υπό των μερών ότι, το Ελληνικόν Δημόσιον δεν θα καταβολή τούτο εις τον πωλητήν - πρώην Βασιλέα, αλλά συμψηφίζει την οφειλήν του αυτήν δια του παρόντος και από της νομοθετικής κυρώσεως της συμβάσεως αυτής, προν Ισον ποσόν εκ της κατά τα ανωτέρω κατά του πρώην Βασιλέως βεβαιωμένης ήδη ή βεβαιωθησομένης κατά τα ανωτέρω προς είσπραξιν απαιτήσεως του εκ φόρων. Ρητώς δηλοί ο πρώην Βασιλεύς, δια του νομίμου πληρεξουσίου του, ότι αποδέχεται την κατά τον τρόπο τούτο καταβολήν εις αυτόν του, ως άνω, τιμήματος, δηλών, άλλως τε και ούτος δια του παρόντος ότι, την εκ του ως άνω τιμήματος αγοραπωλησίας και πραγματικής δουλείας απαίτησίν του, συμψηφίζει δια του παρόντος προς ίσον ποσόν της κατά τα ανωτέρω απαιτήσεως του Ελληνικού Δημοσίου κατ αυτού. Δηλοί συναφώς ο πρώην Βασιλεύς Κωνσταντίνος, δια του ώδε πληρεξουσίου του, ότι, μετά την κατά τον τρόπον αυτόν επελθούσαν καταβολήν υπό του Δημοσίου του τιμήματος, απεκδύεται του δικαιώματος κυριότητος, νομής και κατοχής του επί του προπεριγραφέντος και δια του παρόντος πωληθέντος υπ αυτού, ως άνω, ακινήτου, εμβαδού διακοσίων στρεμμάτων και τριάντα (30) μέτρων, το δε Ελληνικόν Δημόσιον, δια των ώδε εκπροσώπων του, δηλώνει ότι αποδέχεται τας ανωτέρω δηλώσεις του πωλητού και παρέλαβεν εις την κυριότητα, νομήν και κατοχήν του το ακίνητο ν τούτο. Δ. Τα συμβαλλόμενα μέρη, καίτοι αναγνωρίζουν εκατέρωθεν ότι η κατά τον ως άνω τρόπον κατάργησις των μεταξύ των φορολογικών δικών και η απόσβεσις των συναφών ενοχικών σχέσεων των εξ οφειλών φόρων, είναι οριστική και ουδεμίαν επιφύλαξιν διατηρούν ως προς το κύρος της παρούσης συμβάσεως και των εις εκτέλεοτν ταύτης, ως άνω, μελλουσών ενεργειών των προς τον ρηθέντα σκοπόν, εν τούτοις διαπιστώνουν ότι ο προσδιορισμός υπό των αρμοδίων φορολογικών οργάνων της προκυψάσης φορολογικής οφειλής του πρώην Βασιλέως (και των λοιπών μελών της πρώην βασιλικής οικογενείας), καθόσον αφορά το δασόκτημα Πολυδένδρι, μη ανταποκρινόμενος προς την έννοιαν του άρθρου 6 παρ. 1 του ν. 998/1979. δεν ήτο ο προσήκων κατά νόμον, δι ον λόγον κρίνουν επιβεβλημένον κατά νόμον όπως αι νεώτεροι πράξεις των φορολογικών οργάνων, που έχουν τυχόν εκδοθεί και δεν έχουν εισέτι κοινοποιηθεί ή που θα εκδοθούν και θα αφορούν εις φορολογίαν των ανωτέρω προσώπων ως προς την δασικήν αυτήν περιουσίαν, πρέπει να είναι σύμφωνοι προς την ειδικήν ως άνω διάταξιν και, επομένως, εκείνοι εκ των τελευταίων τούτων πράξεων, αι οποίαι δεν θα προσδιορίζουν τυχόν την αξίαν της δασικής εκτάσεως βάσει της ως άνω διατάξεως, θα υπόκεινται ειςαναθεώρησιν υπ αυτών των φορολογικών αρχών οίκοθεν και αντικατάστασιν δια των νομίμων, κατ αίτησιν των ενδιαφερομένων. Ε. Τα συμβαλλόμενα μέρη, όπως εδώ εκπροσωπούνται, αποδέχονται ότι η παρούσα σύμβασις καθ! όλα τα μέρη και καθ όλας τας διατάξεις αυτής ισχύει μόνον από και δια της νομοθετικής κυρώσεως της, η οποία θα γίνει το βραδύτερον εντός έξι μηνών από της υπογραφής της. ΣΤ. Έκαστον των συμβαλλομένων μερών παραιτείται παντός δικαιώματος του περί διαρρήξεως της παρούσης συμβάσεως εξ οιουδήποτε λόγου και αιτίας και αυτών ακόμη των εν άρθροις 178 και 179 του Α.Κ: αναφερομένων. Ζ. Το Ελληνικόν Δημόσιον θα άρη τας υπ αυτού ενεργηθείσας κατασχέσεις των ακινήτων των μελών της πρώην βασιλικής οικογενείας, αι οποίαι αφορούν τας δια του παρόντος ρυθμιζόμενος απαιτήσεις του, άμα τη εξοφλήσει αυτών. Η. Η παρούσα μεταξύ του Ελληνικού Δημοσίου και του πρώην Βασιλέως Κωνσταντίνου, σύμβασις, καθ όλα τα ως άνω, μέρη και καθ όλας τας ως άνω διατάξεις αυτής, ως και αι κατά τα κατωτέρω, σύστασις Ιδρύματος και δωρεά, ως και πας όρος ή διάταξις της παρούσης πράξεως, θα ανατροπή αυτοδικαίως α) αν δεν κυρωθή νομοθετικώς εντός έξι μηνών από της υπογραφής αυτής, β) αν, μετά την νομοθετικήν κύρωσιν αυτής και εντός της προβλεπομένης ανωτέρω εν στοιχ. Β αριθμ. 4 προθεσμίας, πάντα τα ως άνω μέλη της πρώην βασιλικής οικογενείας της Ελλάδος (ο πρώην Βασιλεύς Κωνσταντίνος και αι λοιπαί) δεν εξοφλήσουν κατά βασικόν ποσόν και προσαυξήσεις, απάσας τας μέχρι της λήξεως της προθεσμίας αυτής οφειλάς αυτών (βασικόν ποσόν πρόστιμον, προσαυξήσεις κ.λπ.) εκ της φορολογίας κληρονομιών εν σχέσει με την κληρονομίαν του άλλοτε Βασιλέως της Ελλάδος Παύλου του Α και της συζύγου του Φρειδερίκης, εκ φόρου ακινήτου περιουσίας και εκ φόρου εισοδήματος κλπ., τας ήδη βεβαιωμένος ή βεβαιωθησομένας κατά τα ανωτέρω, επιφυλασσομένων των ανωτέρω ως προς τον συμψηφισμόν ποσού της οφειλής του πρώην Βασιλέως Κωνσταντίνου ίσου προς το τίμημα του πωλουμένου δια του παρόντος, ακινήτου προς το Δημόσιον και της, ως άνω, πραγματικής δουλείας. Αυτονόητον βεβαίως είναι ότι η αμέσως ανωτέρω υπό στοιχείον βήτα μικρόν (β) του παρόντος στοιχείου ήτα κεφαλαίον (Η) διαλυτική αίρεσις συμφωνείται μόνον υπέρ και προς όφελος του Ελληνικού Δημοσίου το οποίον και μόνον δικαιούται όπως, δια γραπτής και μόνον δηλώσεως του, κατ ελευθέραν επιλογήν του, επικαλεσθεί και προβάλει την τυχόν πλήρωσιν της συγκεκριμένης αυτής αιρέσεως και μέχρις εισπράξεως των απαιτήσεων του. Εις περίπτωσιν τοιαύτης ανατροπής αι γενόμενοι δια του παρόντος πάσης φύσεως δηλώσεις ή παραιτήσεις των μερών λογίζονται ως μη γενόμενοι και ουδέν απολύτως αποτέλεσμα επάγονται, ταύτα επανέρχονται, ως προς τας μεταξύ των σχέσεις, εις οίαν ακριβώς κατάστασιν ευρίσκοντο προ της υπογραφής της παρούσης συμβάσεως, θεωρούμενης ως μηδέποτε καταρτισθείσης και ουδέν εξ αυτής αποτέλεσμα παράγεται, τόσον ως προς τας φορολογικός δίκας, αι οποίαι θα συνεχισθούν από του σημείου εις το οποίον σήμερον ευρίσκονται, όσον και ως προς την, ως άνω, πώλησιν, η οποία λογίζεται ως μη γενομένη. Συνεπώς το Ελληνικόν Δημόσιον υποχρεούται και εις την άμεσον απόδοσιν της κυριότητος, νομής και κατοχής του πωλουμένου, ως άνω, ακινήτου. 8) Ο πρώην Βασιλεύς Κωνσταντίνος Δ ω ρ ε Ι τ α ι, παραχωρεί και μεταβιβάζει κατά πλήρη κυριότητα, νομήν και κατοχήν το εν συνεχεία κατωτέρω περιγραφόμενον δασόκτημα εκτάσεως μέτρων τετραγωνικών τετρακοσίων μιας χιλιάδων πεντακοσίων σαράντα ενός και 75/οο (401.541,75) προς το εις την Κηφισιά Αττικής εδρεύον Κοινωφελές Ίδρυμα υπό την επωνυμία ΕΛΛΗΝΙΚΟΝ ΙΔΡΥΜΑ ΕΠΙΜΕΛΕΙΑΣ ΤΟΥ ΠΑΙΔΙΟΥ, συσταθέν δια της με αριθμό 10.241/1991 πράξεως του Συμβ/φου Αθηνών Κωνστ. Σπανοπούλου και εγκριθέν δια του από 7 Απριλίου 1992 Πρ. Δ/τος (ΦΕΚ Β 269/17.4.1992), μετονομαζόμενον δε ήδη δια της με αριθμό 10446/1992 πράξεως του αυτού, ως άνω, Συμβ/φου Κ. Σπανοπούλου εις ΠΑΓΚΟΣΜΙΟΝ ΙΠΠΟΚΡΑΤΕΙΟΝ ΝΟΣΗΛΕΥΤΙΚΟΝ ΙΔΡΥΜΑ ΚΑΙ ΕΡΕΥΝΗΤΙΚΟΝ ΚΕΝΤΡΟΝ.Το δωρούμενον τούτο ακίνητον, έχον, ως ελέχθη, εμβαδόν μέτρων τετραγωνικών τετρακοσίων μιας χιλιάδων πεντακοσίων σαράντα ενός και 75/οο (401.541,75), αποτελεί τμήμα του ανωτέρω περιγραφομένου μείζονος δασοκτήματος του δωρητού με την ονομασία Δεκέλεια ή Τατόι, εμφαίνεται υπό την ένδειξιν Κτήμα Β εντός κύκλου στα τοπογραφικά διαγράμματα του Μηχανικού Χ. Δήμα, τα οποία νόμιμα χαρτοσημασμένα και υπογεγραμμένα από τον συντάξαντα αυτά μηχανικό, τους εδώ πληρεξουσίους των συμβαλλομένων και εμένα τη Συμβ/φο, προσαρτώνται στο παρόν συμβόλαιο μου: α) Το ανωτέρω αναφερόμενον υπό χρονολογίαν Φεβρουάριος 1992 και κλίμακα 120.000, υπό τα στοιχεία Ρ, Σ, Τ, Υ. Ρ και β) υπό χρονολογίαν ωσαύτως Φεβρουάριος 1992 και υπό κλίμακα 1:1000. υπό τα στοιχεία Ρ, Ρ1, Ρ2, Ρ3, Ρ4, Ρ5, Ρ6, Ρ7, Ρ8, Ρ9, Ρ10, Ρ11. Ρ12, Ρ13, Ρ14, Ρ15, Ρ16, Ρ17. Ρ18, Ρ19, Ρ20, Ρ21, Ρ22, Ρ23, Ρ24, Ρ25, Σ, Τ, Τ1, Υ, Υ1, Υ2, Ρ3, Ρ και συνορεύει προς βορράν με ιδιοκτησίαν ιδίου δωρητού, επί ευθείας πλευράς ΤΣ, μήκους μέτρων εξακοσίων σαράντα ενός και 50/οο (641,50), προς ανατολάς με ιδιοκτησίαν ιδίου δωρητού, επί τεθλασμένης πλευράς Σ. Ρ25, Ρ24, Ρ23, Ρ22. Ρ21, Ρ20, Ρ19, Ρ18, Ρ17, Ρ16, Ρ15, ΡU, Ρ13, Ρ12, Ρ11, Ρ10, Ρ9, Ρ8, Ρ7, Ρ6, Ρ5, Ρ4, Ρ3, Ρ2, Ρ1, Ρ, αποτελούσης τη δυτικήν όχθην ρέματος, κειμένου βορείως της σιδηροδρομικής γραμμής και εχούσης συνολικόν μήκος μέτρων χιλίων ογδόντα πέντε και 77/οο (1.085,77), προς δυσμάς με την οδόν Αχαρνών-Βαρυμπομπής, επί τεθλασμένης πλευράς Τ, Τ1, Υ, Υ1, συνολικού μήκους μέτρων εκατόν εβδομήντα και 18/οο (170,18), προς νοποδυτικά με την οδόν Κηφισιάς-Βαρυμπόμπης, επί ευθείας πλευράς μήκους μέτρων εννιακοσίων πενήντα οκτώ (958,00), προς νότον δε ορίζεται με σημείον Ρ, το οποίον αποτελεί το βορειοανατολικόν άκρον της γέφυρας της διασταυρώσεως του παραπάνω ρέματος μετά της οδού Κηφισιάς-Βαρυμπόμπης. Η δωρεά αυτή γίνεται προς τον σκοπόν ανεγέρσεως επί του δωρουμένου τούτου ακινήτου αφενός Νοσηλευτικού Ιδρύματος, προς νοσηλείαν και περίθαλψιν ασθενών εις τα πλαίσια του κοινωφελούς σκοπού του ως άνω Ιδρύματος και αφετέρου Κέντρου Ιατρικών μελετών και ερευνών, με ιδιαιτέραν έμφασιν και προτεραιότητα στην έρευνα των παιδικών ασθενειών. Η ανέγερση των, ως άνω, κτιρίων θέλει γίνει εντός χρονικού διαστήματος δώδεκα (12) ετών από της νομοθετικής κυρώσεως της δια της παρούσης πράξεως καταρτιζόμενης συμβάσεως μεταξύ του ως άνω δωρητού και του Ελληνικού Δημοσίου. Εις περίπτωσιν μη εκπληρώσεως του σκοπού τούτου εντός του ως είρηται χρονικού διαστήματος, η δια του παρόντος γενομένη δωρεά ανατρέπεται και η κυριότητα, νομή και κατοχή του δωρουμένου δασοκτήματος αποδίδεται εις το δια της παρούσης πράξεως συνιστώμενον υπό του, ως άνω, δωρητού, Ίδρυμα υπό την επωνυμίαν ΕΘΝΙΚΟΣ ΔΡΥΜΟΣ ΤΑΤΟΪΟΥ. Ι. 1. Ο πρώην Βασιλεύς Κωνσταντίνος, με σκοπόν την διαφύλαξιν του δασοκτήματος Τατοΐου, συνιστά δια του παρόντος Ίδρυμα υπό την επωνυμία ΕΘΝΙΚΟΣ ΔΡΥΜΟΣ ΤΑΤΟΊΟΥ. Το συνιστώμενον Ίδρυμα είναι κοινωφελές (μη κερδοσκοπικόν), έχει έδρα την πόλιν των Αθηνών και απολαύει οικονομικής και διοικητικής αυτοτελείας, κατά τας περί ιδρυμάτων διατάξεις του Αστικού Κωδικός, μη υπαγόμενον εις Κρατικόν έλεγχον, ει μη μόνον εξ απόψεως μη εκτροπής εκ της εκπληρώσεως του σκοπού του και κατά τα ειδικώτερον δια του παρόντος οριζόμενα. Το Ίδρυμα θα λειτουργεί συμφώνως προς τας διατάξεις της ιδρυτικής πράξεως και τους κανόνας της ιδιωτικής οικονομίας, μη εφαρμοζομένων επ αυτού των διατάξεων του Α. Ν. 2039/1939. Το Ίδρυμα τελεί υπό την εποπτείαν του Υπουργείου Γεωργίας, του Υπουργού δε των Οικονομικών μόνον κατά τα σημεία εφαρμογής της εκ του, ως άνω, Α.Ν. εποπτείας, συμφώνως προς το παρόν. Δια του κατωτέρω αναγραφομένου κυρωτικού της παρούσης συμβάσεως Νόμου, θα εγκριθεί η παρούσα σύστασις του Ιδρύματος. Σκοπός του Ιδρύματος είναι η λήψις και η εφαρμογή όλων των αναγκαίων μέτρων δια την διατήρησιν και ανάδειξιν του δασοκτήματος Τατοΐου ως προτύπου Εθνικού Δρυμού, η προστασία της αγρίας χλωρίδας και πανίδος αυτού, η συστηματική παρακολούθησις και μελέτη του όλου δασοκτήματος, έτσι ώστε όπου παρατηρείται διατάραξις της οικολογικής ισορροπίας της αγρίας χλωρίδος και πανίδος εξ οιουδήποτε λόγου (πυρκάίά κ.λπ.), να επιδιώκεται η αποκατάστασις αυτής της διαταραχθείοης ισορροπίας δια των καταλλήλων μέσων, η οργάνωσις επιμορφωτικών μονάδων επί θεμάτων οικολογικών, περιβάλλοντος, δασοπονίας και δασοπροστασίας, η επιμόρφωσις στελεχών επί των θεμάτων αυτών δια της μετεκπαιδεύσεώς των εις ειδικά κέντρα του εξωτερικού, η συνεργασία του Ιδρύματος με αντίστοιχες μονάδες της ημεδαπής ή της αλλοδαπής, με σκοπόν την καλυτέραν εκπλήρωσιν των σκοπών του Ιδρύματος. Η ενημέρωσις του κοινού, δι όλων των καταλλήλων μέσων επί της ανάγκης διαφυλάξεως και ανακτήσεως του δασικού πλούτου της Χώρας, η διάδοσις της αγάπης προς το δάσος. Η δημιουργία φυτωρίων δένδρων και άλλων φυτών προς ιδίαν χρήσιν ή και διάθεσις αυτών, μετά ή άνευ ανταλλάγματος, κατά την κρίσιν του Διοικητικού Συμβουλίου, η εκμετάλλευσις των μη αμιγώς δασικών εκτάσεων και γενικά η ανάπτυξις κάθε δραστηριότητος με την οποίαν θα εκπληρούται ο σκοπός του Ιδρύματος. Το Ίδρυμα διοικείται υπό Διοικητικού Συμβουλίου απαρτιζομένου εξ επτά (7) μελών, ως ακολούθως: 1) Λεωνίδα Παπάγου του Αλεξάνδρου, Πρέσβεως ε.τ. 2) Ιωάννου Σωσσίδη του Νικολάου, Πρέσβεως ε.τ. 3) Μάριου-Ιωάννου Σταυρίδη του Νικολάου, Αντιναυάρχου Π.Ν. ε.α. 4) Μίνωος Κυριακού του Ξενοφώντος 5) Κωνσταντίνου Στρογγυλού του Αλεξάνδρου 6) Παναγιώτου Ασημακόπουλου του Αδάμ, Καθηγητού Πανεπιστημίου Ιωαννίνων. Και 7) Πρόεδρος του Διοικητικού Συμβουλίου ορίζεται ο κ. Γεώργιος Σγουρίτσας, Πρόεδρος του Νομικού Συμβουλίου του Κράτους. Αντιπρόεδρος δε ο εκλεγόμενος μεταξύ των μελών αυτού. Ο εκλεγείς Αντιπρόεδρος αναπληροί εν παντί τον Πρόεδρον. Επίσης, μεταξύ των μελών του Δ.Σ. εκλέγεται ο Γενικός Γραμματεύς. Το Ίδρυμα εκπροσωπείται κατά την σύναψιν δικαιοπραξιών, την παράστασιν ενώπιον των δικαστηρίων, πάσης Αρχής και παντός τρίτου, υπό του Προέδρου του Διοικ. Συμβουλίου και τούτου κωλυομένου υπό του Αντιπροέδρου. Τα εκλίποντα ή παραιτούμενα μέλη του Διοικητικού Συμβουλίου εκ των ως άνω ονομαστικώς οριζομένων, ή τα απέχοντα των εργασιών του Διοικητικού Συμβουλίου αδικαιολογήτως επί τρεις τουλάχιστον συνεχείς συνεδριάσεις, αντικαθίστανται δι ετέρων προσώπων, εκλεγομένων παρά των υπολειπομένων, ενός ή πλειόνων μελών, μετά προηγουμένην σύμφωνον γνώμην του Ιδρυτού και, εν κωλύματι, αδυναμία ή θανάτω αυτού, υπό του υιού αυτού Παύλου και, εν αδυναμία ή κωλύματι ή θανάτω αυτού, υπό του υιού του Νικολάου. Το Διοικητικόν Συμβούλιον του Ιδρύματος, κατά την πραγμάτωσιν των σκοπών του, αποφασίζει επί παντός ζητήματος, έχον την πλέον έυρείαν εξουσίαν, περιλαμβάνουσαν και την διάθεσιν περιουσιακών στοιχείων αυτού, πλην της τοιαύτης εξ ελευθεριότητος, δύναται δε να εξουσιοδοτεί και τρίτα πρόσωπα μη μέλη του Δ.Σ., προς εκτέλεσιν μερικών εκ των εξουσιών του. Ο κανών όμως είναι ότι αι αποφάσεις λαμβάνονται συλλογικώς και η ευθύνη δι αυτάς και την εκτέλεσίν των, νομίμως, βαρύνει τα αρμόδια όργανα του Ιδρύματος και όχι μόνον τα κατ εξουσιοδότησιν αυτών τυχόν ενεργήσαντα τρίτα πρόσωπα. η δϊοίκησις του Ιδρύματος, μη δεσμευομένη εξ άλλης τινός διατάξεως, καταρτίζει τον εσωτερικόν κανονισμόν του Ιδρύματος. Κατ έτος συντάσσει τον προϋπολογισμόν, απολογισμόν και ισολογισμόν του Ιδρύματος. Διορίζει το προσωπικόν του Ιδρύματος, ασκεί την επ αυτού πειθαρχικήν εξουσίαν, καθορίζει την αρμοδιότητα και τις αποδοχές αυτού και ρυθμίζει την εν γένει υπηρεσιακήν κατάστασιν αυτού. Δια του εσωτερικού κανονισμού δύναται να ληφθούν περαιτέρω μέτρα ελέγχου της διαχειρίσεως και εξασφαλίσεως της καλής λειτουργίας και των καθ έκαστον αντικειμένων της δραστηριότητος του Ιδρύματος. η πραγμάτωσις των σκοπών του Ιδρύματος θα γίνει: α) Δια του διατιθεμένου δια του παρόντος εις αυτό κατά πλήρη κυριότητα, νομήν και κατοχήν τμήματος του ανωτέρω περιγραφέντος δασοκτήματος υπό την ονομασίαν Δεκέλεια ή Τατόι, εμβαδού 37.426 (τριάντα επτά χιλιάδων τετρακοσίων είκοσι έξι) περίπου στρεμμάτων. Το διατιθέμενον ως περιουσία του Ιδρύματος ως άνω δασόκτημα εμφαίνεται εις το ανωτέρω αναφερόμενον και στο παρόν πρρσαρτώμενον από μηνός Φεβρουαρίου 1992 τοπογραφικόν διάγραμμα του άνω μηχανικού Χ. Δήμα, υπό κλίμακα 1:20.000 υπό την ένδειξιν Κτήμα Δ εντός κύκλου και τα στοιχεία 1, 2, 3, 4, 5, 6, 7, 8, 9, 10. 11, 12. 13, Φ, Χ. Ψ, Ω, 14. Ρ. Σ, Τ, 15, 16, Β, Γ, Δ. Ε, Ζ. Η, Ι, Κ, Λ, Μ, Ν, 17, 18, 19, 20, 21, 1, προέκυψεν δε ως υπόλοιπον εκ του ως άνω, περιγραφέντος μείζονος κτήματος του πρώην Βασιλέως Κωνσταντίνου υπό την ονομασίαν Δεκέλεια ή Τατόι, μετά την αφαίρεσιν εξ αυτού των δια του παρόντος α) πωλουμένου εις το Ελληνικόν Δημόσιον ως άνω τμήματος (ακινήτου) εκ διακοσίων στρεμμάτων και τριάκοντα τ. μέτρων. β) Δωρουμένου εις το Ίδρυμα Ελληνικόν Ίδρυμα Επιμελείας του Παιδιού, ήδη μετονομαζόμενου Παγκόσμιον Ιπποκράτειον Νοσηλευτικόν Ίδρυμα και Ερευνητικόν Κέντρον τμήματος εκ τετρακοσίων ενός στρεμμάτων, πεντακοσίων σαράντα ενός τ. μέτρων και 75 εκ. του τ. μέτρου, και γ) τόυ δϊαφυλασσομένου εις την κυριότητα του ιδίου πρώην Βασιλέως Κωνσταντίνου τμήματος, του εμφαινομένου εις μεν το αυτό, ως άνω, από Φεβρουαρίου 1992 τοπογραφικό διάγραμμα του άνω μηχανικού Χ.· Δήμα και κλίμακα 1:20.000 υπό την ένδειξιν Κτήμα Α εντός κύκλου και υπό τα στοιχεία Α, Β, Γ, Δ, Ε, Ζ, Η, Ι, Κ, Λ, Μ, Ν, Ο, Π, Α, εις δε το από μηνός Φεβρουαρίου 1992 και υπό κλίμακα 1:5.000 τοπογραφικόν διάγραμμα του αυτού, ως άνω, μηχανικού Χ. Δήμα, το οποίον νόμιμα χαρτοσημασμένο και υπογεγραμμένο από τον συντάξαντα αυτό μηχανικό, τους πληρεξουσίους των συμβαλλομένων και εμένα τη Συμβ/φο προσαρτάται στο παρόν, υπό την αυτήν ένδειξιν Κτήμα Α εντός κύκλου και υπό τα στοιχεία Α, Β, Γ, Δ, Ε, Ζ, Η, θ, Ι, Κ, Λ, Μ, Ν, Ξ, Ο, Π, Α, εκτάσεως μέτρων τετραγωνικών τριών εκατομμυρίων εννιακοσίων εξήντα δύο χιλιάδων επτακοσίων δέκα (3.962.710) και λεπτομερώς περιγραφόμενον περαιτέρω το τελευταίον τούτο κτήμα Α εις την προσαρτωμένην τω παρόντι και υπογραφομένην υπό των ώδε παρισταμένων και εμού υπό χρονολογίαν Απρίλιος 1992 τεχνική ν περιγραφήν συντεταγμένην υπό του Μηχανικού Χ. Δήμα. Το αφιερούμενον εις το Ίδρυμα δασόκτημα τούτο θα παραμείνει εσαεί αναπαλλοτρίωτον, μη δυνάμενον να διατεθεί είτε τη βουλήσει της διοικήσεως του Ιδρύματος, είτε αναγκαστικώς υπό του Κράτους, θα είναι δ ακατάσχετον και ανεπίδεκτον επιβαρύνσεως δϊ οιουδήποτε εμπραγμάτου βάρους. Δια των πάσης φύσεως εισφορών, δωρεών, χορηγήσεων, κληρονομιών, κληροδοσιών: Το Ίδρυμα δικαιούται τα περιερχόμενα εις αυτό εις συνάλλαγμα χρηματικά ποσά να διατηρεί εις το εξωτερικόν και να επενδύει κατά την ανεξέλεγκτον κρίσιν του Διοικητικού Συμβουλίου, τηρουμένων των κειμένων διατάξεων περί προστασίας του εθνικού νομίσματος Το οικονομικόν έτος άρχεται την 1ην Ιανουαρίου εκάστου έτους και λήγει την 31 ην Δεκεμβρίου του ιδίου έτους. η οικονομική διαχειρίσεως του Ιδρύματος ενεργείται επί τη βάσει του προϋπολογισμού εσόδων και εξόδων, εγκρινομένου εξ επόψεως μη εκτροπής εκ της εκπληρώσεως του σκοπού του Ιδρύματος υπό του Υπουργού Οικονομικών κατά τας διατάξεις του Α.Ν. 2039/1939, ως εκάστοτε ισχύει. Ο απολογισμός και ισολογισμός εκάστου οικονομικού έτους, συντασσόμενος εντός τριμήνου από της λήξεως τούτου, εγκρίνονται, εξ απόψεως μη εκτροπής εκ της εκπληρώσεως του σκοπού του Ιδρύματος, υπό, του Υπουργού Οικονομικών, κατά τας διατάξεις του Α. Ν. 2039/1939, ως εκάστοτε ισχύει. Ως προελέχθη, η επένδυσις των περιουσιακών στοιχείων του Ιδρύματος ενεργείται κατά την ελευθέραν κρίσιν της διοικήσεως αυτού, δυναμένης να διατηρεί την εις το εξωτερικόν ευρισκομένην περιουσίαν και μετατρέπει ταύτην εις καταθέσεις, τίτλους ή μετρητά ή διαθέτει ταύτην δι αγοράν αντικειμένων χρησίμων εις το Ίδρυμα. Καθ έκαστον έτος η διοίκησις του Ιδρύματος υποβάλλει εις τον Υπουργό Γεωργίας έκθεσιν των πεπραγμένων του Ιδρύματος. Δια παν θέμα, μη ρυθμιζόμενον υπό της παρούσης συστατικής πράξεως και του Οργανισμού του Ιδρύματος, αποφαίνεται το Δ.Σ. αυτού. Το Διοικητικόν Συμβούλιον του Ιδρύματος καταρτίζει τον Οργανισμόν αυτού, ο οποίος εγκρίνεται δια Π.Δ., εκδιδομένου κατόπιν προτάσεως των Υπουργών Οικονομικών και Γεωργίας. Κατά τον ίδιον τρόπον δύναται να τροποποιηθεί ή συμπληρωθεί ο καταρτισθησόμενος Οργανισμός, διατηρουμένων πάντως ακεραίων των δια. της παρούσης ιδρυτικής πράξεως καθοριζομένων όρων και περιορισμών υφ ους τελεί η ίδρυσις του Ιδρύματος. Αι διατάξεις του άρθρ. 109 του Συντάγματος έχουν συνεφαρμογήν και επί του δια της παρούσης συνιστώμενου Ιδρύματος, της τηρήσεως των διατάξεων και της βουλήσεως του ιδρυτού και δωρητού αποτελούσης απαραίτητον όρον προς διατήρησιν της προσφοράς του και της ισχύος της επ αυτού μεταβιβάσεως εις το ίδρυμα του ως άνω περιουσιακού στοιχείου ή και άλλων δωρηθησομένων μελλοντικώς υπ αυτού κινητών ή ακινήτων. ΙΑ. Οι εκπροσωπούντες εις το παρόν συμβόλαιον το Ελληνικόν Δημόσιον δηλούν ότι τούτο δεν μετέχει καθ οιονδήποτε τρόπον εις τας δηλώσεις του πρώην Βασιλέως Κωνσταντίνου δια των οποίων αυτός συνιστά το ως άνω ίδρυμα ή δωρείται ακίνητον αυτού προς το Ελληνικόν Ίδρυμα Επιμελείας του Παιδιού και προσδιορίζει τας διατιθέμενος εις τα ιδρύματα αυτά εκτάσεις, αυτοτελώς ή εν συνδυασμώ προς την όλην ευρυτέραν έκτασιν του, ως άνω, περιγραφέντος κτήματος του (δάσους) Δεκέλεια ή Τατόι. ΙΒ. Δια της παρούσης συμβάσεως και της δια νόμου κυρώσεως της, κατά τα ανωτέρω, αυτοδικαίως και άνευ άλλης περαιτέρω διαδικασίας θεωρείται: α) ότι έχει χορηγηθεί η κατ άρθρον 60 & 1 του ν.δ. 86/1969 (δασικού κωδικός) ή άλλην κειμένην διάταξιν απαιτουμένη άδεια κατατμήσεως του, ως άνω, ακινήτου του πρώην Βασιλέως, τόσον ως προς την πωλουμένην υπ αυτού εις το Δημόσιον, όσον και ως προς τας υπ αυτού κατά κυριότητα μεταβιβαζόμενος εις τα ως άνω δυο ιδρύματα δασικάς εκτάσεις και β) ότι έχουν εκδοθεί όλαι αι αποφάσεις ή έχουν χορηγηθεί όλαι αι άδειαι αα) αι προβλεπόμενοι ιδία δια των άρθρων 45 & 6, 54 & 1 και 2 και 58 & 3 του ν. 998/79 ή άλλων διατάξεων της κειμένης περί δασών νομοθεσίας, τόσον ως προς το πωλούμενον, δια της παρούσης εις το Δημόσιον τμήμα της ως άνω δασικής ιδιοκτησίας του πρώην Βασιλέως, όσον και ως προς τα περιερχόμενα τμήματα της ιδιοκτησίας αυτής είτε εις το συνιστώμενον υπ αυτού Ίδρυμα είτε εις το Ίδρυμα Ελληνικόν Ίδρυμα Επιμελείας του Παιδιού δια δωρεάς ως προς αυτό, ββ) αι αφορώσαι εις την σκοπιμότητα ή αναγκαιότητα ανεγέρσεως και λειτουργίας υπό του τελευταίου τούτου ιδρύματος Ελληνικόν Ίδρυμα Επιμελείας του Παιδιού όπως τούτο ήδη κατά τα ανωτέρω μετονομάζεται, των κτιρίων και εγκαταστάσεων επί της δωρουμένης προς αυτό ως άνω εκτάσεως, των αναγκαίων δια την πραγμάτωσιν του σκοπού της δωρεάς αυτής και του ιδίου αυτού σκοπού, άνευ περιορισμού κατ έκτασιν και χρήσιν. ΙΓ. Το συνιστώμενον, ως άνω, υπό του πρώην Βασιλέως Κωνσταντίνου, ίδρυμα Εθνικός Δρυμός Τατοΐου, ως και το ανωτέρω ίδρυμα Ελληνικόν Ίδρυμα Επιμελείας του Παιδιού, ως ήδη μετονομάζεται τούτο κατά τα ανωτέρω, κατά την ενέργειαν πράξεων ή κατάρτισιν δικαιοπραξιών εν τη διαχειρίσει της περιουσίας των ή σκοπουσών οπωσδήποτε εις την πραγμάτωσιν των κοινωφελών σκοπών αυτών, απαλλάσσονται από της κυρώσεως της παρούσης πράξεως δια νόμου, παντός φόρου, τέλους, δασμού, δικαιώματος ή εισφοράς, υπέρ του Δημοσίου ή οιουδήποτε τρίτου. ΙΔ. η παρούσα σύμβασις και αι δι αυτής σύστασις του Ιδρύματος υπό την επωνυμίαν ΕΘΝΙΚΟΣ ΔΡΥΜΟΣ ΤΑΤΟΪΟΥ και η προς αυτό διάθεσις της ως άνω περιουσίας αυτού και η δωρεά προς το Ελληνικό Ίδρυμα Επιμελείας του Παιδιού ως και η αποδοχή της δωρεάς ταύτης, απαλλάσσονται παντός φόρου, τέλους, δικαιώματος ή εισφοράς υπέρ του Ελληνικού Δημοσίου ή τρίτου και αυτού του Ταμείου Συντάξεων Νομικών, δεν εφαρμόζεται δε επ αυτών το άρθρο 42 του Ν.Δ. 3026/54, ως ισχύει. η παρούσα πράξις δεν συνοδεύεται υπό των τυχόν απαιτουμένων, δι εκάστην εν αυτή περιλαμβανομένην δικαιοπραξίαν, πιστοποιητικών της φορολογούσης Αρχής, δοθέντος ότι ο ιδιαίτερος σκοπός αυτής, αλλά και η αναγκαία μέλλουσα νομοθετική ρύθμισις αυτής, καθιστούν αυτά κατά σκοπόν, άνευ σημασίας. Για την παρούσα πράξη και την αποδοχήν της ως άνω δωρεάς, ορίζονται τα δικαιώματα του Συμβ/φου συνολικά σε δραχμές -20.000-, παντός σε Υποθηκοφύλακος, αρμοδίου δι αυτήν σε δρχ. -5.000-. η παρούσα σύμβασις συνετάγη δυνάμει της με αριθμό πρωτ. 2122/3.6.1992 εντολής του Συμβολαιογραφικού Συλλόγου Αθηνών - Αιγαίου και Δωδεκανήσου, η οποία προσαρτάται στο παρόν. Εις το παρόν προσαρτώνται: α) Εις επικυρωμένον φωτοτυπικόν αντίγραφον η ληξιαρχική πράξις θανάτου του άλλοτε Βασιλέως των Ελλήνων Παύλου Α. Αι υπ αρ. θεωρ. 1724/25.5.1992 και 1804/28.5.1992 δύο (2) υπεύθυνοι δηλώσεις της ΔΟΥ Γ ενικών Εσόδων Αθηνών, σύμφωνα με το άρθρο 72 του Π.Δ. 129/89. Υπεβλήθη παρά των συμβαλλομένων εις την ΔΟΥ Αχαρνών Αττικής δήλωσις φόρου μεταβιβάσεως ακινήτου, η οποία κατεχωρήθη με αριθμόν 810/26.5.1992 αντίγραφον της οποίας μου επεδείχθη, βάσει της οποίας ουδείς φόρος κατεβλήθη, συμφώνως προς το άρθρον 14 παρ. 7 του ν. 1882/90. Επίσης εις την άνω ΔΟΥ υπεβλήθη δήλωσις φόρου αυ-, τομάτου υπερτιμήματος, η οποία κατεχωρήθη με αρ. δηλ. 532/26.5.1992, αντίγραφον της οποίας μου επεδείχθη, βάσει της οποίας, επίσης ουδείς φόρος κατεβλήθη, συμφώνως με την ισχύουσα νομοθετικήν ρύθμισιν (Νόμος 1882/90 αρθρ. 16 παρ. 6 περ. 7). Ταύτα συνωμολόγησαν και συναπεδέχθησαν οι συμβαλλόμενοι και εις πίστωσιν των ανωτέρω συνετάγη το παρόν επί δέκα εννέα (19) φύλλων χάρτου, και το οποίον ανεγνώσθη ευκρινώς και μεγαλοφώνως εις επήκοον των συμβαλλομένων και βεβαιωθέν υπ αυτών, υπογράφεται παρ αυτών και εμού νομίμως. η συμβολαιογράφος Στυλιανή Χαντζιάρα-Λέλη ΟΙ ΣΥΜΒΑΛΛΟΜΕΝΟΙ Μ.Ν. Σταυρίδης Ι.Δ. Παλαιοκρασσάς Σ.Μ. Χατζηγάκης Γ.Ι. Σούρλας. η ισχύς του παρόντος ανατρέχει στο χρόνο υπογραφής της κυρούμενης με το προηγούμενο άρθρο συμβολαιογραφικής πράξης. Παραγγέλομε τη δημοσίευση του παρόντος στην Εφημερίδα της Κυβερνήσεως και την εκτέλεση του ως νόμου του Κράτους.